બાયડ શહેરમાં છેલ્લા કેટલાક વર્ષોથી પોલીસતંત્રના  છુપા આશીર્વાદ થી બુટલેગરો ફાટીને ધુમાડે ગયા હોવાનું લોકમુખે ચર્ચાઈ રહ્યું છે બાયડના મુખ્ય બજાર ગાબટ રોડ ત્રણ રસ્તા પર નજીક એક ઘરમાં, ચોઈલા રોડ પર રેલવે ફાટક નજીક મકાનમાં અને ભુખેલ રોડ પર વિદેશી દારૂના અડ્ડા ખુલ્લેઆમ ધમધમી રહ્યા છે વિદેશી દારૂના શોખીનોને દારૂના અડ્ડા ચલાવતા બુટલેગરો “બિયર બાર” જેટલી સુવિધા બિન્દાસ્ત ઉપલબદ્ધ કરાવતા દારૂડિયાઓ બેફામ બન્યા છે બાયડ શહેરનું યુવાધન અને કેટલાક  સગીરો પણ દારૂના રવાડે ચઢતા બરબાદીના પંથે ધકેલાઈ રહ્યા છે બાયડ શહેરમાં પોલીસતંત્રની આંખ નીચે ચાલતા ત્રણ વિદેશી દારૂના અડ્ડા અને દેશી-વિદેશી દારૂનો વેપલો મહિલા પી. આઈ ગોહિલ બંધ કરાવી દાદાગીરી કરવા માટે પંકાયેલા બુટલેગરોને કાયદાનું ભાન કરાવે તેવી માંગ શહેરના જાગૃત નાગિરિકોમાં ઉઠી છે.